Luz Long

Carl Ludwig «Lu(t)z» Long (født 27. april 1913 i Leipzig, død 13. juli 1943 i San Pietro Clarenza) var en tysk olympisk utøver, mest kjent for å ha vunnet sølvmedaljen i lengde under Sommer-OL 1936 i Berlin og for å ha gitt råd og støtte til sin konkurrent i lengdeøvelsene Jesse Owens. Owens har senere sagt at Luz' råd var avgjørende for at han vant øvelsen etter at nervøsiteten først hadde tatt overhånd. 

Long ble medlem av Den nasjonalsosialistiske tyske studentorganisasjonen i 1937. Han meldte seg inn SA i 1938 og i NSDAP i 1940.

Han var Obergefreiter under andre verdenskrig, og ble såret under Invasjonen av Sicilia den 10. juli 1943. Han døde i et britiskkontrollert sykehus tre dager etterpå, og ble begravet samme sted.

I 1943 mottok Jesse Owens et brev fra Long som da var utkalt til krigen. Der skrev han blant annet: «Jeg er bare redd for å dø for feil sak. Jeg håper min kone og sønn vil overleve. Jeg ber deg, som min eneste venn utenfor Tyskland, at du vil besøke dem en dag for å fortelle dem hvorfor jeg måtte gjøre dette og hvor fantastisk tiden vi hadde sammen var».

 Referanser 

 Eksterne lenker 


Kategori:Personer fra Leipzig
Kategori:Tyske lengdehoppere
Kategori:Olympiske sølvmedaljevinnere for Tyskland
Kategori:EM-bronsemedaljevinnere i friidrett for Tyskland
Kategori:Medaljevinnere under Sommer-OL 1936
Kategori:Deltakere for Tyskland under Sommer-OL 1936
Kategori:Friidrettsutøvere under Sommer-OL 1936
Kategori:Deltakere for Tyskland under EM i friidrett 1934
Kategori:Deltakere for Tyskland under EM i friidrett 1938
Kategori:Tyskere fra andre verdenskrig
Kategori:Personer tilknyttet det tredje rike
Kategori:SA-personell
Kategori:Medlemmer av NSDAP (innmeldt 1933–1945)
Kategori:Tysk militærpersonell (Hæren i Wehrmacht)
Kategori:Tysk militærpersonell drept i andre verdenskrig